open-index/open-wikipedia-markdown huggingface dataset:
Far Cry 3

**Far Cry 3** ass en Ego-Shooter vun Ubisoft fir Microsoft Windows, Xbox 360 a PlayStation 3. E kënnt Enn 2012 op de Marché an ass d'Fortsetzung vu Far Cry (2004) a Far Cry 2 (2008). D'Handlung spillt op enger tropescher Inselketten iergendwou tëscht dem indeschen a pazifeschen Ozean. De But vum Spill ass et fir vun der Insel a senge Verrécke Bewunner ze flüchten.

## Handlung

Far Cry 3 spillt nees wéi den éischten Deel vun der Serie op enger ofgeleeëner Insel. De Spiller iwwerhëlt d'Roll vum Jason Brody, dee mat sengem Brudder, senger Frëndin an e puer Kolleegen op eng Insel kënnt, déi op kenger Kaart agezeechent ass, mä iwwer där hir schéin Stränn an hir exotesch Vegetatioun vill Rumeuren existéieren. Dat ganzt gëtt awer séier zum Albdram, wéi den Jason mat senge Kolleegen an d'Hänn vu Piraten ënner dem Befeel vum wansinnege Mäerder Vaas geréit. De Jason kann zwar entkommen, mä well säi Boot fort ass muss en elo virun allem versichen ëm all Präis z'iwwerliewe bis datt en eng Méiglechkeet fënnt fir vun der Inselgrupp fortzekommen. Dobäi gëtt en an de bluddege Krich tëscht de Piraten, de Mënschenhändler an de lokale Rebellen eragezunn, déi net méi weider vun de Mënschenhändler als modern Sklave gehale wëlle ginn. Dobäi fléisse Blutt an Drogen am Iwwerfloss, a geschwënn ass de Jason schonn net méi capabel fir tëscht narkoteschem Dram a Wahnrealitéit z'ënnerscheeden. D'Insel mécht jiddweree verréckt dee se betrëtt, an et muss een e komplette Geck si fir dozebleiwen.

## Spillelementer

* Open-World
* Rollespillelementer (Erfarungspunkten, Fäegkeetebam an Hierstellungssystem)
* Quick Time Events
* Deckungen (Vegetatioun, Waasser, etc.), hanner Deckungen erausschéissen, Täuschungen (Steng geheien)
* Wonne selwer duerch Injektiounssprëtzen heelen
* Dag- an Nuetwiessel, Wiederwiessel
* Mapeditor
* Solo campaign, Co-op campaign a Multiplayer
* Mini-Spiller (Poker)

Net méi dobäi sinn:
* Malaria-Medikamenter
* Waffen déi verraschten a lues a lues de Geescht opginn
* Feindrespawn (geraumte Plaze gi vun de frëndleche Rebelle besat)

## Personnagen

* Jason Brody — Protagonist, 25 järege Fotograf vu Los Angeles
* Liza — Frëndin vum Jason
* Doug — beschte Kolleeg vum Jason, vum Vaas direkt um Ufank ëmbruecht ginn
* Vaas Montenegro — éischten Antagonist, Brudder vum Citra (gespillt vum Michael Mando)
* Buck — Personificatioun vum Béisen, dem Vaas säi Boss
* Citra Montenegro — Kinnigin vun de Rakyat, den agebuerene Bewunner vu Rook Islands
* Dennis Rogers — Liberianer dee sech op d'Säit vun de Rakyat gestallt huet an dem Jason hëlleft
* Hoyt Volker — Haaptantagonist, grausame Sklavenhändler
* Sam, Leutnant vum Hoyt, potentiellen Alliéierte vum Jason
* Dr. Earnhardt — Dokter an Drogeproduzent

## Waffen

Et gëtt am Spill 39 Waffenzorten:
* 4 Messeren
* 6 Pistoulen
* 5 Maschinnepistoulen
* 3 Schroutflënten
* 6 Stuermgewierer
* 3 Snipergewierer
* 5 Maschinnegewierer
* 3 Granatwerfer
* 4 Spezialwaffen (Bou u.a.m.)

## Um Spaweck
* Offiziell Websäit vum Spill
Mexiko-Stad

**Mexiko-Stad** (es: *México, Distrito Federal* oder dacks *Ciudad de México*) ass d'Haaptstad an e Bundesdistrikt vu Mexiko. Mat enger 8.860.000 Awunner (2011) läit s'am Zentrum vum Land, an an engem endoreeësche Baseng, op enger Héicht vu ronn 2.250&nbsp;m mat ronderëm Bierger déi méi wéi 5.000&nbsp;m héich sinn.

## Um Spaweck

* Offiziell Websäit vun der Stad Mexiko
CR106B

Den **CR106B** ass e Chemin repris am Kanton Capellen zu Habscht. Et ass eng Verbindungsstrooss tëscht dem CR106 an der N8.

Den CR106B ass ronn 1,0&nbsp;km laang  a verbënnt den CR106 mat der N8.
CR110C

Den **CR110C** ass e Chemin repris am Kanton Capellen a geet vu Grass bis op d'belsch Grenz.

Den CR110C ass ronn 500 m laang.
CR110D

Den **CR110D** ass e kuerze Chemin repris am Kanton Capellen an der Gemeng Stengefort.

En huet säin Ufank um CR110 tëscht Grass a Klengbetten a verleeft da laanscht d'A6 fir zu Klengbetten op den CR106 ze stoussen.

Den CR110D ass ronn 600 m laang.
CR112A

Den **CR112A** ass e Chemin repris am Kanton Capellen a geet vu Gräisch an nordwestlecher Richtung bis op d'Kräizung mat der N8.

Den CR112A ass ronn 1,7&nbsp;km laang.
CR115B

Den **CR115B** ass e Chemin repris am Kanton Miersch a geet vum CR123 zu Kruuchten bis bei d'Gare vu Kruuchten.

Den CR115B ass ronn 350 m laang.
Isère

De Begrëff **Isère** bezeechent:

* e franséischt Departement: Departement Isère,
* e franséische Floss: Isère (Floss),
* en Transportschëff vun der franséischer Marinn: Isère (Schëff).
Park Geun-hye

D**'Park Geun-hye** (Hangul: 박근혜); gebuer den 2. Februar 1952 zu Gumi, ass eng südkoreanesch Politikerin.

Den 19. Dezember 2012 gouf si als éischt Fra zum President vu Südkorea gewielt. No laange Protester opgrond vu Korruptiounsvirwërf gouf si den 9. Dezember 2016 vun hirem Amt suspendéiert an den 10. Mäerz 2017 vum Verfassungsgeriicht vun hire Fonctiounen entbonnen.

Si ass déi fréier Parteipresidentin vun der konservativer Saenuri-Partei an d'Duechter vum laangjärege Staatspresident Park Chung-hee.

## Um Spaweck

* Offiziell Websäit
Ernest Bai Koroma

Den **Ernest Bai Koroma**, gebuer den 2. Oktober 1953 zu Makeni, Bombali Distrikt, Northern Province) ass Staatspresident a Commandant-en-chef vun der Republik Sierra Leone zanter dem 17. September 2007. Am November 2012 gouf e fir enge zweet Amtszäit als President confirméiert.

Hien ass och President vum All People's Congress (APC). Ier e Staatspresident gouf, war e Leader vun der Oppositioun.

## Um Spaweck

* Offiziell Websäit vum Ernest Bai Koroma
Victor Rod

De **Victor Rod**, gebuer de 26. Abrëll 1950 zu Obeler, ass e lëtzebuergesche Jurist a fréiere Generaldirekter vum Commissariat aux Assurances.

Hie war President vum Verwaltungsrot vun der Spuerkeess wou hien duerch de Camille Fohl ersat gouf a Verwaltungsrotmember vun der SES.

De 7. Mäerz 1991 gouf hien an de Staatsrot nominéiert. Den 3. Februar 2006 gouf hie Vizepresident an ass an där Funktioun bliwwe bis säi Mandat am Staatsrot de 7. Mäerz 2009 ofgelaf ass.

## Gielchen
*
Jean-Pierre Sinner

De **Jean-Pierre Sinner**, gebuer den 9. Abrëll 1942, ass e lëtzebuergesche Jurist a fréieren Distriktskommissär vu Gréiwemaacher.

Hie gouf de 26. Oktober 1988 als Member vum Staatsrot nominéiert. Den 29.Abrëll 2005 gouf hie Vizepresident vum Staatsrot an ass an där Funktioun bliwwe bis säi Mandat de 26. Oktober 2006 ofgelaf ass.

## Gielchen
*
Graf vum Safdarjung

D**'Graf vum Safdarjung** ass e Graf an engem Gaart mat engem Mausoleum aus Marber zu Nei-Delhi, an Indien.Et gouf 1754 am spéide Mughal-Empire-Stil gebaut.

Am ieweschte Stack vum Gebai ass enf Ausstellung iwwer d'Archeologie an Indien. De Gaart, * [[Mughal gardens]]* genannt, an deen een duerch eng dekoréiert Paart erakënnt, ass am Stil vun engem Persesche Gaart ugeluecht.

D'Graf, e Kenotaph, gouf fir de Safdarjung ugeluecht, de Premierminister vum Muhammad Shah engem schwaache Mughal Keeser vu 1719 bis 1748.
E steet ënner enger Kuppel. Véier Kanäl mat Waasser leede bei véier Gebaier. Een huet eng ornéiert Paart, déi aner dräi si Pavillonen. An den Ecke sinn aachteckeg Tierm.

## Galerie

Fichier:Main Gateway To Safdurjang Tomb.jpg|Entréespaart
Fichier:Tomb of Safdarjung (I).JPG|Vue vun der Entrée
Fichier:Cenotaph inside Safdarjung Tomb, Delhi.jpg|Kenotaph am Grafgebai
Image:Safdarjung's Tomb-6.jpg|Haaptentrée vum Gebai aus
Image:Safdarjung's Tomb-7.jpg|Spigelung
Fichier:Tomb of Safdarjung Panorama, New Delhi.jpg|
Fichier:Tomb of Safdarjung, New Delhi.jpg|Bannenan


## Um Spaweck
Zimmermann

**Zimmermann** ass de Familljennumm vun ë.&nbsp;a. dëse Persounen:
* Carl Friedrich Zimmermann (1817-1898), en däitsche Museksinstrumente-Fabrikant;
* Eduard Zimmermann (1929-2009), en däitsche Journalist, Televisiounsmoderator a Sécherheetsexpert.
Zimmer

**Zimmer** ass de Familljennumm vum ë.&nbsp;a. dëse Persounen:
* André Zimmer (1912 - 1984), e lëtzebuergesche Kanut an Olympionik
* Dominique Zimmer (1753 - 1825), e lëtzebuergeschen Händler
* John Zimmer (1942 - 2021), lëtzebuergesche Spezialist vu Buergen a Schlässer.
* Natascha Zimmer (1997), lëtzebuergesch Volleyballspillerin.
*Nicolas Zimmer (1873 - 1941), e lëtzebuergeschen Industriellen.
Beki

De **Beki** ass eng Regionalwärung am Kanton Réiden, déi den 2. Januar 2013 agefouert gouf a parallel zum Euro zirkuléiert.

Ee Beki entsprécht engem Euro. Am Géigesaz zum Euro ass de Beki kee gesetzlecht Mëttel fir ze bezuelen. Säi Benotzen ass e fräiwëllegen Accord tëscht Membere vun engem Veräin, der Asbl De Kär, fir eppes (an deem Fall de Beki) als Bezuel-, Tausch,- a Schenkungsmëttel ze benotzen.

Et gëtt Schäiner vun 1, 2, 5, 10, 20 oder 50 Beki. D'Zil ass et, déi regional Kafgewunnechten ze renforcéieren. Den Design vun de Beki-Geldschäiner ass vun der Kënschtlerin Patricia Lippert entworf ginn.

Als Undenken un de Camille Gira, fréiere Buergermeeschter vu Biekerech, koum Enn Mee 2019 eng Spezialeditioun vu sechs ënnerschiddleche Schäiner eraus, déi vu sechs verschiddene Kënschtler entworf goufen.

## Bilan no engem Joer
Vun de ronn 150.000 Beki, déi 2013 am Ëmlaf waren, goufe bis Enn des Joers der 87.000 zeréck an Euro getosch. "De Kär ASBL" krut 2013 eng 199 Membere bäi an huet no engem Joer 370 Leit gezielt. Och d'Plazen, wou ee ka mat Beki bezuelen, si vun 41 op 71 geklommen.

## Bilan no zéng Joer
An den 10 Joer goufen am Ganzen 1,72 Milliounen Euro a Beki gewiesselt. Am Joer 2022 waren 246.921 Beki am Ëmlaf, um Enn vum Joer waren et der 197.683. Iwwer 100 Betriber am Kanton Réiden akzeptéieren de Beki. Mat 100 Beki géif en Ëmsaz vu 600 Beki gemaach ginn an d'Kafkraaft wier un d'Regioun gebonnen, seet de Max Hilbert, de Koordinator vum Beki. Esou wier bis elo en Ëmsaz vun 10 bis 13 Milliounen Euro gemaach ginn. 1 Beki gëtt duerchschnëttlech sechsmol weider ginn, ier en an Euro ëmgewiesselt gëtt. Beim Wiessel an Euro gi 5 Prozent an d'Regioun investéiert. D'Betriber stellen awer fest, datt manner Beki am Ëmlaf sinn, wéi nach viru Joren.

## Literatur
* Sinner, M., 2016. *Do rullt de Beki.* d'Lëtzebuerger Land vum 15. Januar 2016, S. 10.

## Um Spaweck
* beki.lu - Websäit vum Beki
* Wort.lu: "Beki": Erste Regionalwährung Luxemburgs vorgestellt
* Tageblatt.lu: Der "Beki" nimmt Formen an
Charles Ruppert

De **Charles Ruppert**, gebuer de 4. August 1941 zu Uewerdonwen, ass e lëtzebuergesche Mathematiker, Physiker, Ekonomist a Banquier.

Hien huet Mathematik a Physik op der Sorbonne zu Paräis studéiert. 1967 gouf hien du Professer-Stagiaire an der Idustrieschoul um Lampertsbierg.

1968 ass hie bei den Office des assurances sociales gewiesselt an hien huet zu Nanzeg Ekonomie studéiert.

1974 war hie bei der Kreatioun vun der Inspection générale de la sécurité sociale implizéiert.

1977 war hien un der Reform vum Pensiounssystem bedeelegt.

1979 ass hie bei d'Kredietbank Luxembourg gewiesselt.

Vun 1992 bis 1995 war hie President vun der ABBL.

Vum 1. Januar 1988 u war hie Member vum Staatsrot an den 29. Abrëll 2004 gouf hie Vizepresident vum Staatsrot an ass an där Funktioun bliwwe bis zum Enn vu sengem Mandat den 1. Januar 2006. Am Staatsrot gouf hien duerch de Georges Wivenes ersat.

2003 gouf hien Administrateur délégué a Generaldirekter vum Groupe Saint-Paul, wou hie bis 2006 bliwwen ass.

Vun 2004 bis 2006 war de Charles Ruppert President vum Conseil de presse.
CR122A

Den **CR122A** ass e Chemin repris am Kanton Gréiwemaacher an der Gemeng Wuermer a geet vun Dräibuer op Wuermer.

Den CR122A ass ronn 1,6&nbsp;km laang.
CR122B

Den **CR122B** ass e Chemin repris am Kanton Gréiwemaacher zu Wuermer a geet vu Wuermer bis op déi däitsch Grenz op der Musel-Bréck, wou se Uschloss un déi däitsch L143 huet.

Den CR122B ass ronn 120 m laang.
CR122C

Den **CR122C** ass e Chemin repris am Kanton Gréiwemaacher zu Wuermer a geet vum CR122 bis op d'N10. Et ass een Deel vun der *rue Principale*.

Den CR122C ass ronn 280 m laang.
CR123A

Den **CR123A** ass e kuerze Chemin repris am Kanton Miersch zu Pretten. Et ass een Deel vun der *rue de la Montagne*.

Den CR123A ass ronn 130 m laang.
CR123B

Den **CR123B** ass e Chemin repris am Kanton Miersch dee vum CR123 tëscht Pretten an Hënsdref an de Schwunnendall féiert an do zu Enn geet.

Den CR123B ass ronn 500 m laang.
CR128A

Den **CR128A** ass e Chemin repris am Kanton Dikrech a geet vu Reisduerf bis op Bigelbaach, wou en zu Enn geet.

Den CR128A ass ronn 1,4&nbsp;km laang.
CR129A

Den **CR129A** ass e Chemin repris am Kanton Iechternach a geet vun der Kräizung mam CR129 bis op Rippeg, wou en zu Enn geet.

Den CR129A ass ronn 550 m laang.
CR134A

Den **CR134A** ass e Chemin repris am Kanton Gréiwemaacher zu Rued-Sir. Et ass eng Verbindungsstrooss tëscht der N1 an dem CR134 a féiert laanscht d'Gare vu Rued-Sir (rue de la Gare).

Den CR134A ass ronn 200 m laang.
Canes-Venatici-I-Grupp

D**'Canes-Venatici-I-Grupp**, kuerz **CVn I**, och **M94-Grupp**, ass eng Galaxiëgrupp, déi mat enger Distanz vu ronn 13 Mio. Liichtjoer zu den Usammlunge vu Galaxië baussenzeg vun der Lokaler Grupp zielt, déi am nooste bei ons sinn.

D'Grupp läit um Himmel an de Stärebiller Canes Venatici, an Coma Berenices. Den hellste Member, dee sécher zu där Grupp zielt, ass déi 9,0mag hell Spiralgalaxie M&nbsp;94. D'Memberschaft vum grad sou hellen M&nbsp;106, ass awer wéinst enger däitlech méi grousser Distanz, ëmstridden.

Ënnersich vun der Gruppendynamik weisen drophin, datt d'Gruppememberen duerch d'Gravitatioun nëmme schwaach unenee gebonne sinn. Dëst léisst sech aus der Tatsaach follgeren, datt d'Radialvitesse vun den eenzele Gruppememberen dee fir déi jeeweileg Distanz duerch d'Expansioun vum Universum z'erwardenden entsprécht. Och de Manktem vu spheroidalen Zwerggalaxien an dëser Grupp deit op déi schwaach Vebindung vun hire Memberen hin.

## Memberen
An der Tabell hei drënner stinn déi eendeiteg identifizéiert Membere vun der Grupp nom *Nearby Galaxies Catalog*, dem *Lyons Groups of Galaxies Catalog* (LGG), an de Lëschten, déi aus dem *Nearby Optical Galaxy sample* vum Giuricin et al. opgestallt goufen.

Zousätzlech ginn deels och nach NGC 4105 an UGC 8331 als Gruppemembere gezielt. Wéi uewe schonn ernimmt ass d'Gruppememberschaft vum M 106 net sécher.
## Kuckt och
Boston

**Boston** ass mat ronn 620.000 Awunner (Stand 2010) d'Haaptstad vum Bundesstaat Massachusetts un der Ostküst vun den USA.

Et ass eng vun deenen eelste Stied vum Land, bekannt ënner anerem fir d'Boston Tea Party vum 16. Dezember 1773, wouduerch den Amerikaneschen Onofhängegkeetskrich ausgeléist gouf. An hirem Faubourg Cambridge leien d'Harvard University an d'MIT. Als ee vun de Finanzzentren am Nordoste vun den USA ass et och eng relativ deier a räich Stad.

## Um Spaweck

* Offiziell Säit vun der Stad
CR135A

Den **CR135A** ass e Chemin repris am Kanton Gréiwemaacher zu Berbuerg. Et ass eng Verbindungsstrooss tëscht dem CR135 an dem CR137.

Den CR135A ass ronn 100 m laang.
Philadelphia

**Philadelphia** ass mat ronn 1,5 Milliounen Awunner (2010) déi fënnefgréisst Stad vun den USA. Si läit am Bundesstaat Pennsylvania beim Delaware River.

Zu Philadelphia steet d'Walnut Lane Bridge, eng Kopie vun der lëtzebuergescher Adolphe-Bréck (*Nei Bréck*) an der Stad Lëtzebuerg.

## Um Spaweck
* Offiziell Säit vun der Stad
CR140A

Den **CR140A** ass e Chemin repris am Kanton Gréiwemaacher. Et ass eng Verbindungsstrooss zu Gréiwemaacher a geet vun der N1 bis op d'N10. Se besteet aus der *rue St. Catherine* an der *rue de la Moselle*.

Den CR140A ass ronn 450 m laang.
CR140B

Den **CR140B** ass e Chemin repris am Kanton Gréiwemaacher. Et ass eng Verbindungsstrooss zu Gréiwemaacher a geet vum CR140A bis op d'N1. Se besteet aus der *route de Trêves*.

Den CR140B ass ronn 170 m laang.
CR136A

Den **CR136A** ass e Chemin repris am Kanton Iechternach zu Altréier. E geet vun der N11 duerch déi ganz Uertschaft a kënnt nees op der N11 eraus. Op der ganzer Längt huet en den Numm *Op der Schanz*.

Den CR136A ass ronn 1,2&nbsp;km laang.
CR137A

Den **CR137A** ass e Chemin repris am Kanton Iechternach an der Gemeng Bäerdref. E féiert vum CR137 bis an d'Kalkesbaach huet, wou en zu Enn geet.

Den CR137A ass ronn 800 m laang.
CR141B

Den **CR141B** ass e Chemin repris am Kanton Gréiwemaacher an der Gemeng Mäertert. E geet vum Rond-point bei der *Aires de Wasserbillig* bis op d'N10 am Sauerdall.

Den CR141B ass ronn 1,1&nbsp;km laang. De Viaduc iwwer d'Sernigerbaach, op deem d'Autobunn A1 verleeft, iwwerbréckt den CR 141B.
Romain Bausch

De **Romain Bausch**, gebuer den 3. Juli 1953 an der Stad Lëtzebuerg, ass e lëtzebuergeschen Ekonomist a Manager, dee vum Mee 1995 bis Abrëll 2014 President a Generaldirekter vun der SES war.

De Romain Bausch huet zu Nanzeg Ekonomie studéiert an huet duerno am Finanzministère geschafft, wou hien *Administrateur général* war. Wärend senger Zäit beim Staat war hie President vun der SNCI, vum Conseil économique et social, Regierungskommissär bei der BIL a bei der CLT. Vun 1991 u war hie Member am Conseil d'administration vun der SES.

1995 ass hie vum ëffentlechen an de private Secteur, bei d'SES, gewiesselt a war bis zu senger Pensioun am Joer 2014 President vum Verwaltungsrot vun där Gesellschaft.

Hien ass oder war Verwaltungsrotsmember vun Aperam (2016 – 2022), BIP Investment Partners (2015 – 2018), Compagnie Financière La Luxembourgeoise (2017 – 2023) a Raiffeisen (zanter 2021).

Am November 2014 gouf hien zum President vum staatleche Gremium *Conseil national des finances publiques* CNFP ernannt; säi Mandat gouf Enn 2022 nach eng Kéier fir 4 Joer (2023 – 2026) erneiert.

Hien ass Vizepresident vum *Luxembourg Future Fund*.

## Gielercher
* 
* *Sir Arthur Clarke Lifetime Achievement Award* (2023), Auszeechnung fir d'Féierungsstäerkt an d'Engagement bei der weltwäiter Verbreedung vun de Virdeeler vun der Satellittekommunikatioun

## Literatur

* Thomas Klein, „Manche beschrieben die Profitabilität als fast schon unanständig“, Luxemburger Wort, 08.11.2023, S. 46-47

## Um Spaweck

* CV vum Romain Bausch op der Internetsäit vun der Arthur C Clarke Foundation
Andrew Fabian

Den **Andrew Christopher Fabian**, gebuer den 20. Februar 1948, ass e britteschen Astronom an Astrophysiker.

De Fabian leet d'Röntgenastronomiegrupp am Institute of Astronomy an der University of Cambridge. Seng Fuerschung konzentréiert sech am Ament op d'Galaxiëkéip, aktiv Galaxiëkären a schwaarz Lächer souwéi op de kosmesche Röntgenhannergrond. Virdrun huet de Fabian sech och mat Röntgenduebelstären, Neutronestären a Supernovareschter befaasst.

Hien ass ee vun den Entdecker vu staark verbreeten Emissiounslinne vun Eisen aus der onmëttelbarer Ëmgéigend vu schwaarze Lächer an aktive Galaxiëkären. Hie gehéiert zu de wichtegste Vertrieder mat der Virstellung, datt Deeler vum gliddege Gas a Galaxiëkéip a Cooling Flows séier ofkille missten, an ënnersicht d'Roll vun aktive Galaxiëkären als Energiequell fir déi observéiert Ënnerdréckung vun dësem Virgank.

## Auszeechnungen
* 2001 Bruno-Rossi-Präis
* 2008 Dannie-Heineman-Präis fir Astrophysik
* 2011 Petrie Prize Lecture
* 2012 Goldmedail vun der Royal Astronomical Society

## Kuckt och
Robert Biever

De **Robert** ("**Roby**") **Biever**, gebuer den 19. November 1948 an der Stad Lëtzebuerg, ass e lëtzebuergesche Jurist.

Am November 1972 huet hien en Doktorat an Droit ofgeschloss an duerno vu Mee 1976 bis Mee 1978 säi Stage gemaach. Duerno gouf en ee Joer laang Attaché am Justizministère, deen un de Procureur d'Etat delegéiert war, an duerno, alt nees ee Joer, bis Mee 1980, Substitut vum Procureur. Bis Mee 1982 war hien du Riichter um Bezierksgeriicht Lëtzebuerg a bis 1986 Avocat général.

Tëscht dem Februar 1986 an dem Abrëll 1993 war de Robert Biever Procureur adjoint, a vun du bis August 2010 Procureur d'État. Vum 1. September 2010 bis den 31. Juli 2015 war hie Procureur général.
 
Den 1. Oktober 1987 gouf hie Member vum Staatsrot an ass dat bliwwe bis hien den 31. Dezember 2000 demissionéiert huet wéinst Virwërf, datt dat Amt net mat deem vum Procureur kompatibel wier.

Hie gouf dem grousse Public bekannt, well en uganks den 2000er Joren d'Affär Bommeleeër nees ermëttlungstechnesch nei opgerullt huet, an duerch Pressekonferenzen oder Commentairen an deem Zesummenhang fir munnechen Eclat gesuergt huet.

## Gielercher
*
Claude Bicheler

De **Claude Bicheler**, gebuer den 21. August 1952 zu Gréiwemaacher, ass e lëtzebuergesche Jurist a Politiker (LSAP).

Vun 1981 bis 1987 war hie Conseiller am Gemengerot vun Nidderaanwen a vun 1988 bis 1992 war hie Buergermeeschter vun der Gemeng Nidderanven.

Hie gouf de 7. Abrëll 1987 als Member vum Staatsrot nominéiert. De 15. Januar 2001 gouf hien zum Vizepresident vun deem Organ ernannt an ass an där Funktioun bliwwe bis säi Mandat am Staatsrot de 7. Abrëll 2005 u säin Enn koum.

## Gielchen
* Commandeur vum Ordre de Mérite du Grand-Duché de Luxembourg (Promotioun 2002)
Numa Wagner

Den **Numa Wagner**, gebuer de 14. Oktober 1927 zu Roumecht, ass e lëtzebuergesche Jurist an Zwangsrekrutéierten.

De 26. November 1979 gouf hien als Member vum Staatsrot nominéiert an ass dat bis den 2. Oktober 1992 bliwwe, wéi hie vun där Funktioun demissionéiert huet.
CR152A

Den **CR152A** ass e Chemin repris am Kanton Réimech zu Réimech a geet vun der N2 bis op den CR152. E besteet aus der *rue de Luxembourg* an der *rue de la Gare* (deelweis). Bis 1995 huet den Tracé zur  gehéiert, deen awer deklasséiert gouf, wéi déi nei N2 iwwer d'Route de l'Europe ëmgeluecht gouf.

Den CR152A ass ronn 900 m laang.
Jean-Claude Finck

De **Jean-Claude Finck**, gebuer den 22. Januar 1956 zu Péiteng, ass e lëtzebuergeschen Ekonomist a Banquier. Hie war vun 2004 bis Februar 2016 Generaldirekter vun der Spuerkeess.

## Beruffleche Parcours
Säin Universitéitsstudium huet de Jean-Claude Fink op der Universitéit Aix-Marseille III mat enger Maîtrise en science économiques appliquées ofgeschloss. Hien huet seng berufflech Carrière als Finanzattaché bei der TrefilArbed ugefaangen. 1983 ass hie fir d'éischt bei d'Bourse an 1988 da bei d'Spuerkees gewiesselt, wou e fir de *Private Banking* verantwortlech war. 1996 gouf de Jean-Claude Fink do an de Comité de direction opgeholl, an 2001 zum Directeur général adjoint ernannt, ier hien 2004 Generaldirekter gouf.

Hien huet d'Bank a verschiddene Firme vertrueden, sou z.&nbsp;B. als Vizepresident bei der Bourse an der Luxair. Ënner anerem ass hien och Member an de Comitéë vun der CSSF, der Cargolux, der Luxembourgeoise, der Luxembourgeoise-Vie, vu Paul Wurth, der SES souwéi der Caritas Lëtzebuerg.
CR152D

Den **CR152D** ass e Chemin repris am Kanton Réimech zu Réimech a geet vum CR152 bis op d'N10.

Den CR152D ass ronn 850 m laang.
CR152C

Den **CR152C** ass e kuerze Chemin repris am Kanton Réimech zu Réimech a geet vun der N2 bis op d'N10. E besteet aus der Strooss *Place du Marché*.

Den CR152C ass ronn 170 m laang.

## Um Spaweck
CR234A

Den **CR234A** ass e Chemin repris am Kanton Lëtzebuerg um Gebitt vun de Gemenge Sandweiler a Conter. E geet vum CR234 bis an d'Industriezon (Chaux de Contern), wou en zu Enn ass.

Den CR234A ass ronn 450 m laang.
René Grégorius

De **René Grégorius**, gebuer de 26. September 1919 zu Nouspelt, a gestuerwen de 15. August 2007 a Frankräich, war e lëtzebuergesche Schoulmeeschter, Gewerkschaftler a Politiker (LSAP).

Zanter 1955 war hien Animateur am Volleksbildungsveräin Lëtzebuerg-Bouneweg  an 1963 ee vun de Matgrënner vun der Ligue HMC.

1968 an 1974 war de René Grégorius, Kandidat op der Lëscht vun der LSAP bäi de Legislativwalen.

De 15. Mäerz 1979 gouf de René Grégorius als Member vum Staatsrot nominéiert an ass dat bis de 26. September 1991 bliwwen, wéi hien d'Altersgrenz erreecht huet.
Jules Pierret

De **Jules Pierret**, gebuer den 29. Oktober 1930 an der Stad Lëtzebuerg, a gestuerwen den 23. Januar 1991, war e lëtzebuergesche Jurist.

Vun 1971 bis 1991 war hien Direkter vun der Administration de l'enregistrement et des domaines.

Den 23. Januar 1979 gouf hien als Member vum Staatsrot nominéiert an huet déi Funktioun bis zu sengem Doud erfëllt.
CR234B

Den **CR234B** ass e Chemin repris am Kanton Lëtzebuerg um Gebitt vun der Gemeng Lëtzebuerg. E geet vun der N2 bis op den CR234 beim Scheedhaff.

Den CR234B ass ronn 400 m laang.
CR301A

Den **CR301A** ass e Chemin repris am Kanton Réiden a geet vu Nojem an ëstlecher Richtung bis op den CR304 beim Hueschterpoteau.

Den CR301A ass ronn 1,4&nbsp;km laang.
CR305C

Den **CR305C** ass e Chemin repris am Kanton Réiden zu Useldeng. E geet vum CR116 duerch d*'rue de la Gare*.

Den CR305C ass ronn 550 m laang.
CR308A

Den **CR308A** ass e Chemin repris am Kanton Réiden a féiert vum CR308 bis op Éischt, wou en zu Enn geet.

Den CR308A ass ronn 2,8&nbsp;km laang.
NGC 4395

Den **NGC 4395** ass eng Balkespiralgalaxie am Stärebild Canes Venatici. Si ass 14 Millioune Liichtjoer vun eis ewech a Member vun der Canes-Venatici-I-Grupp. Si ass eng aktiv Galaxie mat engem ganz hellem Zentrum, d.&nbsp;h. mat engem Aktive galaktesche Kär (AGN). Den NGC 4395 ass eng Seyfert-1-Galaxie.
 
## Besonnesches
Am NGC&nbsp;4395 gouf vu britteschen a japanesche Wëssenschaftler ëm den Andrew Fabian a Kazushi Iwasawa vun der Universität Cambridge mat Hëllef vum japanesche Röntgensatellit "Advanced Satellite for Cosmology and Astrophysics" (ASCA) dat deemools klengst masseräicht Schwaarzt Lach mat enger Mass vun 10.000 bis 100.000 Sonnemasse fonnt. Sou war et 100-mol méi kleng wéi all bis dohi bekannt Schwaarz Lächer vun deem Typ. Kuerz duerno gouf an der Galaxie M82 nach méi e klengt Lach entdeckt.
 
Ausserdeem gëtt et an der Galaxie en ettlech H-II-Gebidder, wouvun der dräi als separat Objeten am New General Catalogue stinn: NGC 4399, NGC 4400 an NGC 4401.

## Entdeckung
Den NGC 4395 gouf den 2.&nbsp;Januar 1786 vum däitsch-britteschen Astronom Wilhelm Herschel entdeckt.

## Um Spaweck

* NGC4395
* spider.ipac.caltech.edu Infrared Processing and Analysis Center

## Kuckt och
Advanced Satellite for Cosmology and Astrophysics

Den **Advanced Satellite for Cosmology and Astrophysics (ASCA)**, och bekannt ënner der Bezeechnung **ASTRO-D** oder **Asuka** war e japanesch-amerikanescht Weltraumteleskop fir Röntgenastronomie.

ASCA war de véierte japanesche Röntgensatellit a gouf vum japaneschen Institut fir Raumfuerschung ISAS zesumme mat der NASA entwéckelt. ASCA gouf den 20. Februar 1993 vum Kagoshima Space Center mat enger M-3S-2-Rakéit an eng niddreg Äerdëmlafbunn mat 31,5 Grad Bunnschréi bruecht. De Satellit war bis de 14. Juli 2000 a Betrib, bis an engem geomagnéitesche Stuerm d'Lagreegelung ausgefall war. Den 2. Mäerz 2001 ass de Satellit an der Äerdatmosphär iwwer dem Westpazifik vergloust.

Den ASCA hat véier identesch Röntgenteleskope vum Wolter-Typ mat enger effektiver Totalfläch vun 1300&nbsp;cm2 bei 1keV Energie a 600&nbsp;cm2 bei 6-7&nbsp;keV. Als éischte Röntgenobservatoire hat d'ASCA an zwéi vu senge véier Röntgenteleskopen CCD-Detektere mat deenen d'Energie vun de Röntgenphotone méi genee wéi mat fréieren Detektersystemer gemooss konnt ginn, benotzt. D'Röntgenspektren déi domat opgeholl goufen, hu virun allem zu engem bessere Versteesdemech vun aktive galaktesche Käre bäigedroen.

## Um Spaweck
*  NASA: The ASCA Mission (1993-2000) 
## Kuckt och
Gangnam Style

**Gangnam Style** (강남스타일) ass ee K-Pop-Lidd vum südkoreanesche Rapper Psy. D'Lidd gouf virun allem iwwer YouTube bekannt, wou et de 15. Juli 2012 eropgeluede gouf. De Museksvideo hat den 21. Dezember 2012 eng Milliard „Views“ erreecht a war domat zu deem Ament dee meeschtgekuckte Video an der Geschicht vu YouTube. Doriwwer eraus war et dee beléiftste Video mat iwwer sechs Millioune „Likes“. An iwwer 30 Länner stoung d'Lidd op der éischter Plaz vun den Chart-Lëschten (Stand: Enn 2012). 

De charakteristeschen Danz aus dem Video gouf vu ville bekannte Persounen imitéiert, dorënner den US-President Barack Obama, de brittesche Premierminister David Cameron, den UN-Generalsekretär Ban Ki-moon an den Ai Weiwei.

## Um Spaweck
* „Gangnam Style“ op YouTube
K-Pop

**K-Pop**, a Südkorea och *Gayo* (가요) genannt, ass eng Ofkierzung vu *Korean Popular Music* a bezeechent e wäit gefaasste musekalesche Genre, dee sech an den 1990er Joren an der koreanescher Musekswelt als Analogon zum J-Pop etabléiert huet.

K-Pop gëtt a Generatiounen ënnerdeelt. Déi 1. Generatioun huet um Enn vun den 1990er Joren ugefaangen an huet um Ufank vun den 2000er Joren opgehalen, déi zweet Generatioun huet 2003 ugefaangen an déi 3. Generatioun 2011. Aktuell si mer an der 4. Generatioun, déi 2018 ugefaangen huet, mee et gëtt doriwwer debattéiert, ob déi 5. Generatioun net schonn amgaang ass.

## Galerie

Fichier:Psy 2012.jpg|Psy
Fichier:SNSD at LG Cinema 3D World Festival (3).jpg|Girls' Generation
Fichier:Wonder Girls-2008 Korea Food Expo 06.jpg|Wonder Girls
Fichier:Super Junior in BKK.jpg|Super Junior
Fichier:Big Bang Lollipop 2 CF.jpg|Big Bang
Fichier:2NE1 performing live in concert in Hanoi, Vietnam, 2011-2.jpg|2NE1
Fichier:TVXQ - Bonjour Paris.jpg|TVXQ
Fichier:Oh My Girl at an Inkigayo fanmeeting.jpg|Oh My Girl


## Kuckt och
* J-Pop

## Um Spaweck

* Offizielle Kanal vu K-Pop - YouTube
* ''Billboard Korea'' K-Pop Hot 100 - Billboard.com
Psy (Rapper)

De **Park Jae-sang** (Hangul: 박재상), gebuer den 31. Dezember 1977, ass ee südkoreanesche Rapper, besser bekannt ënner sengem Pseudonym **Psy** (Hangul: 싸이). International Bekanntheet huet e mat senger Single *[[Gangnam Style]]* erreecht, déi de 15. Juli 2012 erauskoum ass an op YouTube iwwer eng Milliardmol opgeruff gouf.

## Kuckt och
* K-Pop

## Um Spaweck

* PSY bei YouTube
Lucien Kraus

De **Lucien Kraus**, gebuer den 13. September 1920, a gestuerwen de 7. August 1991, war e lëtzebuergesche Jurist a Resistenzler.

De 15. Oktober 1958 gouf hie Riichter um 'Tribunal d'arrondissement de Diekirch'.

Den 18. Januar 1977 gouf hien als Member vum Staatsrot nominéiert an ass dat bliwwe bis zu senger Demissioun den 28. November 1985.
Albert Goedert

Den **Albert Goedert**, gebuer als Albert Pierre Goedert den 30. August 1913 zu Trënteng, a gestuerwen den 1. Dezember 1982 zu Lëtzebuerg, war e lëtzebuergesche Lycéesprofesser a Lycéesdirekter.

Den Albert Goedert war virun allem bekannt duerch seng *Grammaire pratique de la langue française* déi aus dem Volume 1: *Morphologie* an dem Volume 2: *Syntaxe* bestanen huet. Déi Grammaire war joerzéngtelaang um offizielle Schoulprogramm.

Hie war Direkter vum Lycée Hubert-Clément. Ee vu senge Jongen ass de Jurist Henri Goedert.

Den 19. Dezember 1972 gouf hien, deen och mol fir d'LSAP am Escher Gemengerot souz, als Member vum Staatsrot nominéiert an ass bis zu sengem Doud an där Funktioun bliwwen.

## Literatur
* *Lycée Hubert Clement - 75e anniversaire* (Jubiläumsbroschür); Esch-Uelzecht, 1986 (enthält eng Evocatioun vum Albert Goedert als fréieren Direkter).

## Gielercher
*  (Promotioun 1954)
Den Albert Goedert krut a senger laanger Karriär als Professer, Lycéesdirekter a Member vum Staatsrot nach aner Gielercher iwwerreecht.
Christine Carère

D**'Christine Carère** oder **Christine Carrère**, gebuer als *Christiane Élisabeth Jeanne Marie Pelleterat de Borde* de 27. Juli 1930 zu Dijon, a gestuerwen den 13. Dezember 2008 zu Fréjus, war eng franséisch Schauspillerin.

Si war vun 1957 bis zu hirem Doud mam Schauspiller Philippe Nicaud (1926-2009) bestuet.

## Filmer
### Kino
* 1951: *[[Olivia (Film 1951)|Olivia]]* vum Jacqueline Audry mam Edwige Feuillère a Simone Simon
* 1951: *Folie douce* vum Jean-Paul Paulin mam Louis de Funès 
* 1951: *Le passage de Vénus* vum Maurice Gleize mam Pierre Larquey a Blanchette Brunoy 
* 1952: *Paris chante toujours* vum Pierre Montazel mam Tino Rossi an Édith Piaf 
* 1953: *[[Un caprice de Caroline chérie]]* vum Jean Devaivre mam Martine Carol a Jacques Dacqmine 
* 1954: *Terza liceo* vum Luciano Emmer 
* 1954: *Anatole chéri* vum Claude Heymann mam Paul Demange 
* 1954: *Sangre y luces* vum Georges Rouquier a Ricardo Muñoz Suay mam Daniel Gélin an Zsa Zsa Gabor
* 1954: *Cadet Rousselle* vum André Hunebelle mam François Périer, Dany Robin a Bourvil 
* 1954: *Tout chante autour de moi* vum Pierre Gout mam Pierre Mondy a Marcel Mouloudji
* 1954: *[[Una donna libera]]* vum Vittorio Cottafavi mam Françoise Christophe a Pierre Cressoy
* 1955: *L'affaire des poisons* vum Henri Decoin mam Danielle Darrieux a Paul Meurisse 
* 1956: *Le chemin du paradis* vum Willi Forst an Hans Wolff mam Willy Fritsch a Georges Guétary
* 1956: *Don Juan* vum John Berry mam Fernandel a Fernando Rey 
* 1957: *[[Printemps à Paris]]* vum Jean-Claude Roy mam Philippe Nicaud a Jean Tissier 
* 1957: *[[L'amour descend du ciel]]* vum Maurice Cam mam Darry Cowl an Dora Doll
* 1957: *Delincuentes* vum Juan Fortuny mam Ginette Leclerc a Robert Berri
* 1957: *Les collégiennes* vum André Hunebelle mam Estella Blain a Paul Guers 
* 1957: *Bonjour jeunesse* vum Maurice Cam mam Héléna Manson an Alexandre Rignault 
* 1957: *Quelle sacrée soirée* vum Robert Vernay mam Dora Doll an Noël Roquevert
* 1958: *A Certain Smile* vum Jean Negulesco mam Rossano Brazzi an Joan Fontaine 
* 1958: *Mardi Gras* vum Edmund Goulding mam Pat Boone a Sheree North
* 1958: *A Private's Affair* vum Raoul Walsh mam Sal Mineo a Barbara Eden
* 1958: *La nuit des suspectes* vum Víctor Merenda mam Geneviève Kervine a Elina Labourdette
* 1966: *I Deal in Danger* vum Walter Grauman mam Robert Goulet an Horst Frank

### TV
* 1966: *Blue Light* (TV-Serie) (17 Episoden)
** The Last Man, vum Walter Grauman
** Target, David March, vum Walter Grauman
** The Fortress Below, vum Walter Grauman 
** The Weapon Within, vum Walter Grauman 
** Traitor's Blood, vum Walter Grauman 
** Agent of the East, vum James Goldstone 
** Sacrifice!, vum William A. Graham 
** The Secret War, vum Walter Grauman
** Invasion by the Stars, vum Gerd Oswald 
** The Return of Elm, vum Robert Butler 
** Jet Trail, vum James Goldstone 
** How to Kill a Toy Soldier, vum Leo Penn 
** The Deserters, vum Gerd Oswald
** The Other Fuhrer, vum James Goldstone
** The Key to the Code, vum Walter Grauman 
** Field of Dishonor, vum James Goldstone 
** The Friendly Enemy, vum James Goldstone

## Um Spaweck
Le Havre (Film)

***Le Havre*** ass e finnesch-däitsch-franséische Film vum Aki Kaurismäki aus dem Joer 2011. 
## Ëm wat geet et am Film?
De Marcel Marx (André Wilms) verstoppt e jonken Afrikaner deen illegal zu Le Havre gelant ass...

## Auszeechnungen
* 2011 Louis-Delluc Präis

## Um Spaweck
Engel (Familljennumm)

**Engel** ass de Familljennumm vun ë.&nbsp;a. dëse Persounen:
* Auguste Engel (* 1889), Komponist, Schauspiller, Dirigent
* Frank Engel (Politiker) (* 1975), lëtzebuergesche Politiker
* Georges Engel (* 1968), lëtzebuergesche Politiker
* Jempy Engel (1904-1960), lëtzebuergesche Vëlossportler
* Marcel Engel (1912-2003), lëtzebuergesche Professer a Publizist
* Nicolas Engel (1902-1946), lëtzebuergesche Vëlossportler
## Kuckt och
* Engels
* Engelmann (Engelman)
* Engler
Edmond Reuter

Den **Edmond Reuter**, gebuer den 30. Dezember 1918, a gestuerwen den 12. Februar 1990, war e lëtzebuergesche Lycéesprofesser a Member vum Staatsrot.

Hie gouf de 7. Dezember 1972 als Member vum Staatsrot nominéiert. Den 30. Dezember 1988 gouf hie Vizepresident vun där Institutioun an ass dat bis zu sengem Doud bliwwen.

An der 'Zone artisanale et Commerciale Weiergewan' zu Conter ass eng Strooss nom Edmond Reuter benannt ginn.

## Gielercher
*
Engel (Homonymie)

**Engel** steet fir:
* e mythologescht Wiesen, kuckt Engel
* e Familljennumm, kuckt Engel (Familljennumm)
Peter Kohn

De **Peter Kohn**, gebuer den 19. Januar 1862 zu Gréiwemaacher, an och do gestuerwen den 23. Dezember 1934, war e lëtzebuergesche Moler.

Iwwer de Peter Kohn gëtt et net vill biographesch Daten. Bei wiem hie säin éischten Zeechenunterrecht kritt huet oder ob hie sech autodidaktesch gebilt huet, ass net bekannt. Gewosst ass awer, datt hien als jonke Moler op Paräis gaangen ass, fir sech do op der Konschtakademie weiderzebilden. Säi Konschtstudium huet net laang gedauert, well hie sech finanziell net sou gutt gestan huet a well hien doheem huet misse fir seng Famill suergen. Säi Liewensënnerhalt huet hie sech als Usträicher an enger Maacher Usträicheschentreprise verdéngt. D'Molerei awer huet fir hien ëmmer eng ganz grouss Bedeitung behalen.

De Peter Kohn huet sech a senge Biller virun allem mat der Landschaft, Nature-morten an dem Portrait beschäftegt. Et ass alt emol virkomm, datt hie keng Toile méi hat, dann huet hie seng Motiver op Taartendeckele gemoolt, déi hie vun engem Frënd, dee Bäcker zu Maacher war, geschenkt krut.

Eent vu senge wichtegste Wierker waren d'Statioune vum Kräizwee an der Kapell um Kräizerberreg zu Gréiwemaacher. Mat der Zäit haten déi al Statiounen uerg gelidden, soudatt den neien Deche vun der Maacher Par, Nicolas Post, se wollt ersetzen. De Kiercherot huet am Joer 1886 e Concours fir nei Statiounsbiller ausgeschriwwen. Den Optrag ass un de Peter Kohn gaangen.

Weider Wierker vum Kënschtler sinn haut a Privatbesëtz, mä en Tableau soll och am Stadhaus vu Gréiwemaacher hänken.

Hie gouf "de Rubens" genannt, an och seng Kanner a Kandskanner kruten den Hausnumm "Rubens".
CR317B

Den **CR317B** ass e Chemin repris am Kanton Wolz a geet vun der N27 bis op Dierbech, wou en zu Enn geet.

Den CR317B ass ronn 900 m laang.
Victor Ponta

De **Victor Viorel Ponta**, gebuer den 20. September 1972 zu Bukarest, ass e rumänesche Politiker. Hie war vun 2010 bis 2015 President vun der Sozialdemokratescher Partei (PSD) a war vu Mee 2012 bis de 4. November 2015 Premierminister.

## Liewen
De Victor Ponta huet en Droitsdiplom vun der Universitéit Bukarest. 1995 gouf hie Procureur d'Etat an 1998 gouf hie Riichter an der Anti-Korruptiounssektioun vum Kassatiounsgeriicht. De Premierminister Adrian Năstase huet hien 2001 zum Chef vum Antikorruptiounsdepartement vun der Regierung ernannt. 2004 gouf hien am Năstase senger Regierung Delegéierte Minister fir international Finanzhëllef an d'Ëmsetze vum Europäesche Recht. 2004 an 2008 gouf hien an d'rumänescht Parlament gewielt.

2010 gouf de Ponta zum President vun der PSD gewielt. Hien huet doropshin eng Walallianz tëscht PSD, der Nationaler Liberaler Partei (PNL) an der Konservativer Partei (PC) op d'Bee gesat, mam Numm Sozial-Liberal Unioun (USL).

De 27. Abrëll 2012 gouf d'mëtt-riets Regierung vum Mihai Răzvan Ungureanu duerch e Mësstrauensvote gestierzt, an de Ponta gouf de 7. Mee Premierminster vun enger neier Regierung.

2012 koum et zu Uschëllegungen, datt de Ponta bei senger Dokteraarbecht, déi en 2003 ënner dem Nastase als Dokterpapp geschriwwen hat, e Plagiat gemaach hätt. Zanter senger Ernennung zum Premierminister läit hien a staarker Oppositioun zum President Traian Băsescu; hien huet ë.&nbsp;a. eng ganz Rëtsch Leit op héije Posten, déi dem Băsescu nostinn, ersat a probéiert, de Băsescu selwer duerch e Vote am Parlament an duerno e Referendum ofzesetzen. Wéinst ze niddreger Bedeelegung beim Referendum blouf deen awer a sengem Amt.

Bei de Parlamentswale vum 9. Dezember 2012 huet d'USL d'Majoritéit kritt, an de Victor Ponta gouf op en Neits zum Premierminister ernannt.

De 4. November 2015 ass hie mat senger Regierung zeréckgetrueden, dat no staarke Protester géint d'allgemeng Korruptioun am Land, déi et erméiglecht hat, datt bei de Sécherheetsbestëmmunge vun enger Discothéik "en A zougedréckt" gi war, an ë.&nbsp;a. dowéinst de Bilan bei engem Feier, Enn Oktober 2015, sou héich ausgefall war (op d'mannst 32 Leit waren dobäi ëm d'Liewe komm).

Säin Amt als Parteipresident hat hie schonn am Juli 2015 ofgeluecht, nodeems de Parquet eng Enquête géint hien a seng Partei wéinst Steierhannerzéiung a Geldwäsch opgemaach hat.
## Um Spaweck
Ivica Dačić

Den **Ivica Dačić** (op serbesch Kyrillesch: Ивица Дачић), gebuer den 1. Januar 1966 zu Prizren am deemolege Jugoslawien, ass e serbesche Politiker. HIen ass zanter 2006 Parteiprsident vun der Sozialistescher Partei vu Serbien (Socijalistička Partija Srbije, SPS). Hie war vun 2008 bis 2012 Inneminister an ass zanter Enn Juli 2012 Ministerpresident vu Serbien.
 
Vun 1992 bis 2000 war hien de Porte-parole vun der Sozialistescher Partei, déi vum Slobodan Milošević gegrënnt gi war, a gouf "klenge Sloba" (Slobodan) genannt. Vun Oktober 2000 bis Januar 2001 war e serbeschen Informatiounsminister an der Iwwerganksregierung bis zu der éischter demokratescher Parlamentswal Enn Dezember. Nom Milošević sengem Doud gouf den Dačić am Dezember 2006 säin Nofollger als President vun der SPS. 2008 gouf hie Vizepremier an Inneminister.

No der Parlamentswalen 2012 huet den Dačić eng Koalitiounsregierung tëscht der SPS, der SNS (Serbesch Fortschrëttspartei vum Tomislav Nikolić an anere klenger Parteien op d'Bee gesat. De 27. Juli 2012 gouf den Dačić zum neie Ministerpresident vu Serbie gewielt.

## Um Spaweck
Georges Faber

Et gëtt verschidde Persounen déi **Georges Faber** heeschen:
* Georges Faber (1867-1936), lëtzebuergesche Jurist, (Riichter a Procureur) a Member vum Staatsrot;
* Georges Faber (1926-1993), lëtzebuergesche Jurist, Manager a Member vum Staatsrot;
* Georges Faber (?-?), Bauer, Buergermeeschter vun der Gemeng Useldeng.
CR319A

Den **CR319A** ass e Chemin repris am Kanton Wolz an der Gemeng Wanseler. E geet vun der N15 bis op Bärel, wou en zu Enn geet.

Den CR319A ass ronn 1,3&nbsp;km laang.
CR309B

Den **CR309B** ass e kuerze Chemin repris am Kanton Réiden bei Ueschdref. Et ass eng Verbindungsstrooss vum CR309 mat der N27.

Den CR309B ass ronn 160 m laang.
Georges Faber (Magistrat)

De **Georges Faber**, gebuer den 9. September 1867 zu Iechternach, a gestuerwen de 16. August 1936 um Lampertsbierg an der Stad Lëtzebuerg, war e lëtzebuergesche Jurist.

Hie gouf den 18. Juli 1929 als Member vum Staatsrot nominéiert, a war zu deem Zäitpunkt Vizepresident vun der 'Cour supérieure de justice', an ass bis zu sengem Doud Member vum Staatsrot bliwwen.

De 17. September 1935 ass de Georges Faber als 'procureur général d'Etat' pensionéiert ginn.

## Gielercher
* 
*
Mu

**Mu** bezeechent:
* eng Serie vu japanesche Rakéiten, kuckt Mu (Rakéit)
* d'Top-Level-Domän vu Mauritius, kuckt .mu

## Kuckt och
* μ
Alexander Igorewitsch Grischtschuk

Den **Alexander Igorewitsch Grischtschuk**, op Russesch Александр Игоревич Грищук, wëss. Transliteratioun *Aleksandr Igorevič Griščuk*, FIDE-Bezeechnung *Alexander Grischuk*, gebuer den 31. Oktober 1983 zu Moskau, ass e russesche Groussmeeschter am Schach.

Seng aktuell Elo-Zuel läit bei 2764  a seng maximal erreechte bei 2773; domat ass hien deen drëttstäerkste russesche Schachspiller an ass op Plaz 10 vun der Weltranglëscht .

## Um Spaweck
Ząbrowo (Stare Pole)

**Ząbrowo** (däitsch fréier *Sommerau*) ass eng Uertschaft am Norde vu Polen, tëscht Malbork an Elbląg an huet 423 Awunner.

Si ass en Deel vun der Gemeng (pl.: *gmina*) Stare Pole am Krees (pl. *powiat*) Malborski, enger administrativer Andeelung vun der Woiwodschaft Pommern.
Meyer

**Meyer** ass e Familljennumm, deen op d'Beruffsbezeechnung vum Meier zeréckgeet.

Zu Lëtzebuerg hunn am Joer 1881 626 Leit sou geheescht, 1930 waren et der 871 an am Joer 1980 gouf et do 898 Leit mat deem Numm.

Et ass de Familljennumm vun ë.&nbsp;a. follgende Persounen:

* Alain Meyer (* 1949), lëtzebuergesche Professer a fréiere Member a President vum Staatsrot
* Aloyse Meyer (1883-1952), lëtzebuergeschen Ingenieur a Manager an der Siderurgie.
* Antoine Meyer (1801-1857), lëtzebuergesche Mathematiksprofesser an Auteur.
* Camille Meyer (1914-?), lëtzebuergesche Foussballspiller.
* Hans Meyer (1925–2020), e südafrikanesche Schauspiller.
* Jean Meyer (1837-1917), lëtzebuergeschen Apdikter a Cheemiker.
* Jean-Baptiste Meyer (1894-?), lëtzebuergesche Foussballspiller.
* Jean-Baptiste Meyer (1750-1830), e franséische Politiker.
* Jean-Baptiste Maur Meyer (1768-1802), e Schwäizer Generol a Revolutionär.
* Jeff Meyer (* 1985), lëtzebuergeschen Äishockeyspiller.
* Lena Meyer-Landrut (* 1991), däitsch Popsängerin.
* Marc Meyer (1954-2015), lëtzebuergeschen Zoolog.
* Norbert Meyer (*1954), en däitsche Botaniker a Phytocenolog.
* Norbert Meyer, e lëtzebuergeschen Handballspiller.
* Raphaël Meyer, lëtzebuergesche Magistrat.
* Roland Meyer (* 1963), lëtzebuergesche Schoulmeeschter, Auteur, Museker, Schauspiller a Regisseur.
* Pascal Meyer (* 1979), lëtzebuergesche Pianist.
* ?.. Meyer, lëtzebuergeschen Handballspiller.

## Kuckt och
* Maier, Majerus, Mayer, Meier, Meyers, Meyers Lexikon
Maier

**Maier** ass de Familljennumm vun ë.&nbsp;a. follgende Persounen:
* Harald Maier, éisträichesche Vëlossportler
* Sepp Maier, däitsche Foussballspiller

## Kuckt och
* Majerus, Mayer, Meier, Meyer, Meyers
Mayer

**Mayer** ass de Familljennumm vun ë.&nbsp;a. follgende Persounen:
* Arno J. Mayer (1926-2023), US-amerikaneschen Historiker
* Karin Mayer (* 1965), lëtzebuergesch Karateka
* René Mayer (1895-1972), franséische Politiker
* Schorsch Mayer (* 1940), lëtzebuergesche Moler
* Victoria Mayer (* 1976), däitsch Schauspillerin

## Kuckt och
* Maier, Majerus, Meier, Meyer, Meyers
Meyers

**Meyers** ass e Familljennumm, deen op d'Beruffsbezeechnung vum Meier zeréckgeet.

Zu Lëtzebuerg hunn am Joer 1881 469 Leit sou geheescht, 1930 waren et der 640 an am Joer 1980 gouf et do 768 Leit mat deem Numm.

Et ass de Familljennumm vun ë.&nbsp;a. follgende Persounen:
*Albert Meyers,  lëtzebuergesche Basketballspiller;
* Albert Meyers (1911-1969), lëtzebuergesche Resistenzler;
* Jacques Meyers (1844 -1918), lëtzebuergesche Geeschtlechen, Professer an Direkter vun der Normalschoul;
* Jacques Meyers (1862-1916), lëtzebuergesche Geeschtlechen an Auteur;
* Joseph Meyers (1900-1964), lëtzebuergeschen Historiker a Sproochfuerscher;
* Josy Meyers (1902-1970), lëtzebuergeschen Zeecheprofesser a Moler;
* Marc Meyers (* 1973), lëtzebuergeschen Trombonnist;
* Nicolas Meyers (1871-1935), lëtzebuergesche Politiker;
* Nicolas Meyers (1880-1970), lëtzebuergesche Lokalpolitiker;
* Nicolas Meyers (1902- ?), lëtzebuergesche Lokalpolitiker;
* Pascal Meyers (* 1969), lëtzebuergesche Vëlossportler;
* Paul-Henri Meyers (* 1937), lëtzebuergesche Politiker.

## Kuckt och
* Maier, Majerus, Mayer, Meier, Meyer
* Meyers Konversationslexikon
CR319B

Den **CR319B** ass e Chemin repris am Kanton Wolz zu Wolz. E geet vun der N25 bis op d'N12.

Den CR319B ass ronn 500 m laang.
CR321A

Den **CR321A** ass e Chemin repris am Kanton Wolz zu Dol. E geet vum CR321 duerch déi ganz Uertschaft bis op den CR331.

Den CR321A ass ronn 750 m laang.
CR321C

Den **CR321C** ass e kuerze Chemin repris am Kanton Wolz zu Dol. E geet vum CR321 bis op den CR321A.

Den CR321C ass ronn 150 m laang.
Meier

**Meier** ass de Familljennumm vun ë.&nbsp;a. follgende Persounen:
* Max Meier (1863-1919), däitschen Entreprener
* Paul-Maria Meier (1917-2000), lëtzebuergeschen Auteur a Paschtouer

## Kuckt och
* Maier, Mayer, Majerus, Meyer, Meyers
CR321B

Den **CR321B** ass e kuerze Chemin repris am Kanton Wolz vun der Nacher Strooss bis op Nacher.

Den CR321B ass ronn 1,0&nbsp;km laang.
CR322C

Den **CR322C** ass e Chemin repris am Kanton Klierf a geet vum CR322 bis an de *Parc Housen*, wou en zu Enn geet.

Den CR322C ass ronn 600 m laang.
CR326A

Den **CR326A** ass e kuerze Chemin repris am Kanton Klierf zu Draufelt. E geet vum CR325 laanscht d'Gare an heescht *Eisebunnswee*.

Den CR326A ass ronn 240 m laang.
CR326C

Den **CR326C** ass e kuerze Chemin repris am Kanton Klierf zu Draufelt. Et ass eng Verbindungsstrooss tëscht dem CR325 an dem CR326.

Den CR326C ass ronn 150 m laang.
CR326B

Den **CR326B** ass e kuerze Chemin repris am Kanton Klierf zu Rueder. E geet fort vum CR326 duerch en Deel vun der Uertschaft a geet dann zu Enn.

Den CR326B ass ronn 400 m laang.
Engel

En **Engel** (lat. *angelus*, vun algr. ἄγγελος *ángelos* - "Buet", "Ofgesandten", eng Iwwersetzung vum hebr. מלאך *mal'ach* - "Buete") sinn 
an de monotheisteschen abrahamitesche Relioune Geeschtwiesen, déi dacks vu Gott op d'Äerd geschéckt ginn, als Iwwerbrénger vun engem gëttleche Message, als Emissär a gëttlchem Optrag, oder als Schutzengel. Si sinn duerch Gott geschaf an dësem ënnergeuerdnet. Gemenkerhand gi se als anthropomorph Wiese mat Flilleken hanner dem Réck duergestallt, dacks geschlechtslos, mä heiansdo och als jonk Männer.

Engelen déi an der Bibel mam Numm genannt gi sinn de Méchel (Bezwénger vum Satan, dee selwer e gefalenen Engel ass), de Gabriel (dee Maria d'Norricht bruecht hutt datt si d'Mamm vu Jesus wäert ginn), an de Raphael (am Buch Tobit). Déi héchst Engele sinn d'Äerzengelen.

## Kuckt och
* Engel Albert
* Engelcher vu Schëndels

## Um Spaweck
Nashville

**Nashville** ass eng Stad am US-Bundesstaat Tennessee an de Vereenegte Staate vun Amerika. Si läit um Cumberland River an ass den Zentrum vun der kommerzieller Country-Musek. Mat enger Awunnerzuel vu ronn 630.000 (2010) ass se no Memphis déi zweetgréisst Stad an Tennessee.


Parthenon.at.Nashville.Tenenssee.01.jpg|Nobau vum Parthenon
LP Field 2009 crop.jpg|LP Field Footballstadium

## Um Spaweck
* Offiziell Säit vun der Stad